Што да бескарыслівасці дзейнасці І. Сямашкі, то тут справа не з’яўляецца настолькі адназначнай.“Самаадданасць і бескарыслівасць бачныя ва ўсім маім жыцці: я не ўхіляўся ад цяжкасцяў, не хадайнічаў аб сабе перад начальствам, ніколі не браў, не даваў хабару” – піша Літоўскі мітрапаліт [3, c. 75]. Як адзіную сваю просьбу аб матэрыяльнай падтрымцы І. Сямашка згадвае просьбу аб выдзяленні пажыццёвай пенсіі ў памеры 600 рублёў для яго бацькі, якую той атрымаў па прадстаўленні міністра Блудава [3, c. 64].